|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Zavedenie nízkouhlíkovej technológie do priemyselného sektoru bude mať pozitívny vplyv na všetky zložky životného prostredia, je v plnom súlade s princípmi trvalo udržateľného rozvoja a prispieva k napĺňaniu princípov tvorby a ochrany životného prostredia. Ide o mitigačné opatrenie s predpokladaným pozitívnym efektom. Je jedným z opatrení na adaptáciu dôsledkov zmeny klímy, čo je uvedené v nasledujúcom výbere odbornej literatúry. LITERATÚRAStratégia adaptácie Slovenskej republiky na nepriaznivé dôsledky zmeny klímy. MŽP SR, Bratislava, 2014, 118 s.MINĎAŠ, J. a kol. 2011. Dôsledky klimatickej zmeny a možné adaptačné opatrenia v jednotlivých sektoroch. EFRA Vedecká agentúra pre lesníctvo a ekológiu, Zvolen 2011.TAKÁČ, J., LAPIN, M., ŠPÁNIK, F., ČABOUN, V., ŠIŠKA, B., VALŠÍKOVÁ, M., ŠILHÁR, S., CHUDÝ, J., SOBOCKÁ, J., ALENA, J. 2006. Prebiehajúca klimatická zmena a jej dopady na rozvoj spoločnosti. Úloha štátneho programu výskumu a vývoja Aktuálne otázky rozvoja spoločnosti. Záverečná správa.Hydromeliorácie, š. p., Bratislava, 109 s. |
| **5.2 Bude mať predkladaný materiál vplyv na chránené územia a ak áno, aký?**  |
| Návrh zákona nebude mať priamy vplyv na chránené územia. Ochrana uvedených území je zabezpečená integráciou ustanovení príslušnej legislatívnej normy do predkladaného zákona. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Návrh zákona nebude mať vplyv na životné prostredie presahujúce štátne hranice, v jednom z ustanovení sa navrhuje, že ukladanie oxidu uhličitého nie je dovolené v úložisku, ktorého úložný komplex presahuje územie členských štátov, ich výhradných hospodárskych zón a ich kontinentálne šelfy. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Navrhovanou úpravou zákona sa vytvárajú podmienky na vylúčenie negatívneho vplyvu nielen potenciálneho úložného komplexu na životné prostredie, ale aj vplyvu okolitej oblasti, nadložia, hydraulicky prepojených oblastí a kvapalín a okolitých jednotiek. Samotné ukladanie CO2 do geologického prostredia je opatrením na zmiernenie nepriaznivého účinku skleníkových plynov na životné prostredie a iniciovanie legislatívnych krokov EÚ bolo podmienené práve zlepšením jeho stavu. Účinnosť uvedeného opatrenia je podmienené celoplošným zavedením v rámci Európy, ako aj v priemyselných krajinách sveta. V súčasnosti sa skôr uplatňuje „zelené hospodárstvo“ pred budovaním úložísk CO2 v rámci tézy, že najlepšie uložené CO2 je to, ktoré sa vlastne nevyprodukuje.  |